《送陈上舍回南京国子监》
宋代·邓林

桥门多士盍朋簪，见汝青年志不凡。鏖战文场曾献捷，着鞭云路快登骖。

灯前昨夜孤莺噪，泽国秋深一雁南。此去咏沂多好趣，新诗频为故人缄。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。